Source: https://docplayer.cz/107855867-Ministerstvo-skolstva-slovenskej-republiky.html
Timestamp: 2019-09-18 20:27:39+00:00
Document Index: 352137

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'čl. 2', 'Čl. 7', 'Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7']

Ministerstvo školstva Slovenskej republiky - PDF
Download "Ministerstvo školstva Slovenskej republiky"
1 Ministerstvo školstva Slovenskej republiky Metodické usmernenie č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí Gestorský útvar: osobný úrad tel.: 02/ č. CD /4565-1:14 Ministerstvo školstva Slovenskej republiky podľa 14 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto metodické usmernenie: Čl. 1 Školský úraz (1) Registrovaný školský úraz je poškodenie zdravia (ďalej len úraz) dieťaťa, žiaka alebo študenta (ďalej len žiak ) ak sa stal a) pri výchovno-vzdelávacej činnosti na základných školách, základných umeleckých školách, stredných školách, špeciálnych školách, školských zariadeniach a vysokých školách ( ďalej len škola ) alebo nepovinnej činnosti organizovaných školou alebo v priamej súvislosti s ňou, b) pri činnostiach, ktoré nie sú uvedené v písmene a) ak ich žiak vykonal na príkaz alebo so súhlasom učiteľa alebo povereného zamestnanca školy. (2) Registrovaný školský úraz 1) je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúcej viac ako tri dni alebo smrť žiaka. (3) Škola spisuje záznam o registrovanom školskom úraze uvedený v prílohe č.1 najneskôr do štyroch dní po oznámení vzniku registrovaného školského úrazu. Ak sa jedná o neplnoletého žiaka, k jeho spísaniu sa prizve zákonný zástupca žiaka. (4) Registrovaným školským úrazom nie je úraz žiaka, ktorý sa stal pri praktickom vyučovaní, odbornej praxi vykonávanej u fyzickej alebo právnickej osoby na základe dohody, brigády alebo inej činnosti. Takýto úraz sa považuje za registrovaný pracovný úraz 2). (5) Neregistrovaný školský úraz je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúcej menej ako štyri dni, poprípade ak aj nedôjde k neprítomnosti žiaka v škole, ale dôjde k poškodeniu jeho zdravia úrazom. (6) Vyšetrením úrazu sa rozumie zistenie všetkých okolností a príčin vzniku úrazu, miesta úrazu, svedkov úrazu, zadokumentovania miesta úrazu ak ide o závažný úraz, uvedenia mena a priezviska pedagogického zamestnanca, ktorý vykonával dozor v čase vzniku úrazu, poprípade mena a priezviska zamestnanca, ktorý dal žiakovi pokyn na činnosť, ktorá viedla k vzniku úrazu. 1) 17 ods. 4 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z. a zákona č. 140/2008 Z. z. 2) 17 ods. 2 písm. a) zákona č. 461/2003 Z. z. o sociálnom poistení v znení neskorších predpisov
2 (7) Škola vnútorným predpisom určí, komu a akým spôsobom sa oznamuje vznik úrazu a nebezpečnej udalosti. Čl. 2 Evidencia neregistrovaných školských úrazov (1) Škola vedie evidenciu neregistrovaných školských úrazov. (2) Evidencia obsahuje meno, priezvisko, dátum narodenia žiaka, ktorý utrpel úraz, deň, hodinu, mesiac a rok vzniku úrazu, miesto, kde došlo k úrazu, stručný popis ako k úrazu došlo, charakter úrazu, svedkov úrazu a meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie neregistrovaných úrazov. (3) Údaje z evidencie sa využívajú pri spisovaní záznamu o registrovanom školskom úraze a v prípade, ak sa následky úrazu prejavia neskôr. Čl. 3 Spisovanie záznamu o registrovanom školskom úraze (1) Záznam o registrovanom školskom úraze spisuje pedagogický zamestnanec, ktorý vykonával dozor v čase vzniku úrazu, ak to nie je možné, tak triedny učiteľ žiaka, poprípade iný zamestnanec poverený riaditeľom školy a dekanom vysokej školy. (2) Škola vyšetrí každý úraz, ktorý sa stane žiakovi pri činnostiach uvedených v článku 1. Zistí, či spĺňa charakter a požiadavky registrovaného školského úrazu. Zároveň zistí príčinu úrazu, kto úraz zavinil, okolnosti jeho vzniku, prijme a vykoná potrebné opatrenia, aby sa zabránilo opakovaniu podobného úrazu. Pritom postupuje podľa článku 1 tohto metodického usmernenia. (3) V prípade, ak u žiaka došlo k ťažkej ujme na zdraví 3) alebo ak nastala smrť žiaka, oznam o registrovanom školskom úraze a podklady z jeho vyšetrovania zasiela škola Ministerstvu školstva Slovenskej republiky do jedného mesiaca od spísania tohto úrazu. Čl. 4 Štatistická evidencia o úrazovosti žiakov a študentov (1) Škola, školské zariadenie a vysoká škola sú povinné pre štatistické účely do 7 kalendárnych dní od vzniku každého školského úrazu tento zaevidovať prostredníctvom webovej aplikácie Úr (MŠ SR) (2) Štatistická evidencia o školských úrazoch je vedená priebežne len vo webovej aplikácii, iný výkaz na konci školského roka alebo akademického roka sa nevyplňuje. Čl. 5 Nebezpečná udalosť (1) Nebezpečná udalosť je udalosť, pri ktorej bola ohrozená bezpečnosť alebo zdravie žiaka, ale nedošlo k poškodeniu jeho zdravia. (2) Škola vedie evidenciu nebezpečných udalostí. (3) Škola po oznámení nebezpečnej udalosti bezodkladne vykoná potrebné opatrenia, aby nedošlo k ďalšiemu ohrozeniu života a zdravia žiaka. 3 ) 123 zákona č. 300/2005 Z. z. Trestný zákon v znení neskorších predpisov. 2
3 Čl. 6 Úschova dokladov Školy sú povinné uchovávať záznam o registrovanom školskom úraze päť rokov od vzniku tohto úrazu. Rovnaká lehota platí aj pre evidenciu neregistrovaných školských úrazov podľa čl. 2. Čl. 7 Účinnosť Toto metodické usmernenie nadobúda účinnosť 1. marca minister 3
4 Zoznam príloh Príloha č. 1: Príloha č. 2: Záznam o registrovanom školskom úraze Vzor záznamu o registrovanom školskom úraze 4
5 Obsah METODICKÉ USMERNENIE Č. 4/2009-R Z 11. FEBRUÁRA 2009 K ZAVEDENIU JEDNOTNÉHO POSTUPU ŠKÔL, ŠKOLSKÝCH ZARIADENÍ A VYSOKÝCH ŠKÔL PRI VZNIKU REGISTROVANÉHO ŠKOLSKÉHO ÚRAZU A PRI EVIDENCII NEBEZPEČNÝCH UDALOSTÍ... 1 Čl. 1 Školský úraz... 1 Čl. 2 Evidencia neregistrovaných školských úrazov... 2 Čl. 3 Spisovanie záznamu o registrovanom školskom úraze... 2 Čl. 4 Štatistická evidencia o úrazovosti žiakov a študentov... 2 Čl. 5 Nebezpečná udalosť... 2 Čl. 6 Úschova dokladov... 3 Čl. 7 Účinnosť... 3 Zoznam príloh... 4 Obsah
Základná škola s materskou školou, Námestie Hrdinov SNP 24, Medzibrod USTANOVUJÚCA PRACOVNÝ POSTUP ŠKOLY PRI VZNIKU REGISTROVANÉHO ŠKOLSKÉHO ÚRAZU A PRI EVIDENCII NEBEZPEČNÝCH UDALOSTÍ Vypracovala: Účinnosť
SMERNICA NA URČENIE POSTUPOV PRI VZNIKU ÚRAZU A NEBEZPEČNEJ UDALOSTI
Strana: 1/11 OBSAH Úvodné ustanovenia...2 Rozsah platnosti...2 Definícia Pojmov a skratiek...2 Zodpovednosti a právomoci...4 Základné ustanovenie :...4 Pracovné úrazy...5 Dokumenty...7 Záznamy...8 Záverečné
Smernice pre prípad vzniku poškodenia zdravia, organizácia prvej pomoci
FiF UK Gondova 2 Bratislava Smernice pre prípad vzniku poškodenia zdravia, organizácia prvej pomoci Spracoval: M. Bojnanský technik BOZP Schválené: Vedením FiF UK Gondova 2 Bratislava, september 2015 Na